open-index/open-wikipedia-markdown huggingface dataset:
אוטו דסלוך

**אוטו דסלוך** (בגרמנית: **Otto Deßloch**; 11 ביוני 1889 – 13 במאי 1977) היה גנרל-אוברסט בלופטוואפה במלחמת העולם השנייה.

## ביוגרפיה
### תחילת דרכו
דסלוך נולד ב-11 ביוני 1899 בעיר במברג שהשתייכה אז לקיסרות הגרמנית. ב-20 ביולי 1910 הוא התגייס לצבא הקיסרות הגרמנית, והוצב ברגימנט הפרשים הבווארי ה-5. באוקטובר 1912 הועלה לדרגת לויטננט, ונפצע קשה באוגוסט 1914 בימים הראשונים של מלחמת העולם הראשונה. בשנת 1916 החלים לחלוטין מפציעתו, והתגייס כאובר-לויטננט לשירות האוויר הגרמני. ב-1917 מונה למפקד כנף בטייסת הלוחמת ה-18, וב-1918 מונה למפקד בית הספר לטיסה בגריסטהופן. עם סיום המלחמה ופירוק הצבא הקיסרי, עבר יחד עם רבים מפיקודיו לפרייקור, וב-1 בפברואר 1922 הצטרף לרייכסווהר בדרגת האופטמן. בשנת 1927 עבר קורס בברית המועצות באתר בסיס ליפצק. ב-1934, עם הקמת הלופטוואפה, נהיה שוב איש חיל האוויר. ב-1 באפריל 1936 הועלה לדרגת אוברסט, וב-1 באוקטובר של אותה שנה סופח לכנף הפצצה 155, לפני שהועבר לכנף הפצצה 55 בנובמבר. ב-18 בינואר 1939 קודם לדרגת גנרל מיור, וב-1 בפברואר מונה למפקד דיוויזיית האוויר ה-6.

### מלחמת העולם השנייה

עם פרוץ מלחמת העולם השנייה היה דסלוך מפקד דיוויזיית האוויר ה-6 אשר הייתה חלק מצי האוויר ה-3, ולחם עמה במהלך המערכה בפולין. ב-8 באפריל 1940 הוא מונה למפקד קורפוס הנ"מ ה-2. הוא לחם עם הקורפוס במסגרת המערכה על צרפת ועל ארצות השפלה, ועל הביצועים המעולים של אנשיו הוענק לו ב-24 ביוני 1940 צלב האבירים של צלב הברזל. ב-19 ביולי של אותה שנה קודם לדרגת גנרל-לויטננט. הוא לחם עם הקורפוס שלו במסגרת החזית המזרחית, וב-1 בינואר 1942 הועלה לדרגת גנרל חיל טייסי הקרב. ב-1 באפריל של אותה שנה מונה למפקד קורפוס הנ"מ ה-1, ובעת ובעונה אחת מונה גם למפקד פיקוד האוויר הקווקז. ב-4 בספטמבר 1934 מונה למפקד צי האוויר ה-4, ופיקד עליו בין היתר במהלך מבצע לבוב-סנדומייז'. ב-1 במרץ 1944 הועלה לדרגת גנרל-אוברסט, וב-10 במאי של אותה שנה הוספו עלי אלון לצלב האבירים שלו. ב-17 באוגוסט הועבר לפקד על צי האוויר ה-3 בחזית המערבית, ועם שחרור פריז ביצע פשיטת נקם על העיר בהוראה אישית של היטלר. בהתקפה לקחו חלק 50 מפציצים, ונהרגו בה 200 אזרחים צרפתים. ב-27 בספטמבר הוחזר לפקד על צי האוויר ה-4. ב-21 באפריל 1945 סופח הצי לצי האוויר ה-6, ודסלוך מונה כמפקדו. הוא פיקד על צי האוויר ה-6 עד שנפל בשבי בימים האחרונים של המלחמה.

### אחריתו
דסלוך שוחרר מהשבי ב-1948. לאחר שחרורו חי במינכן עד מותו ב-13 במאי 1977 בגיל 77

## קישורים חיצוניים

* אוטו דסלוך באתר lexikon-der-wehrmacht 

קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:טייסים גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנולדו ב-1889
קטגוריה:גרמנים שנפטרו ב-1977
הארמייה ה-48 (ברית המועצות)

**הארמייה ה-48** (ברוסית: **армия я-48**) הייתה ארמיית שדה של הצבא האדום אשר לחמה במלחמת העולם השנייה.

## היסטוריה
הארמייה הוקמה ב-7 באוגוסט 1941, וכמפקדה הראשון מונה גריגורי קאהזיולין. הארמייה השתתפה בקרב לנינגרד, אולם ספגה במהלכו אבדות כה גדולות עד שפורקה ב-14 בספטמבר של אותה שנה. שרידיה אוחדו עם הארמייה ה-54. ב-20 באפריל 1942 היא הוקמה מחדש ונכללה במסגרת חזית בריאנסק. בחורף 1943 היא השתתפה במתקפת מאלוארקנגלס. במרץ היא הועברה אל החזית המרכזית והשתתפה עמה בקרב קורסק ולאחר מכן במבצע קוטוזוב. ביוני 1944 היא השתתפה במבצע בגרטיון כחלק מהחזית הבלארוסית הראשונה. בתחילת 1945 היא השתתפה במבצע פרוסיה המזרחית כחלק מהחזית הבלארוסית השנייה, והמשיכה להאבק בפרוסיה המזרחית עד סוף המלחמה. ביולי 1945 היא הועברה לפולין ובספטמבר פורקה והמטה שלה ששימש כבסיס ראשוני ליצירת המחוז הצבאי קאזאן.

## מפקדים
* גריגורי קאהזיולין (7 באוגוסט 1941 - 14 בספטמבר 1941)
* פרוקופיי רומננקו (20 באפריל 1942 - 15 בדצמבר 1944)
* ניקולאי גוסב (15 בדצמבר 1944 - 5 בספטמבר 1945)

## קישורים חיצוניים
* הארמייה ה-48 באתר samsv 

48
48
ארמייה 48
יוליאן נגלסמן

**יוליאן נגלסמן** (בגרמנית: **Julian Nagelsmann**; נולד ב-23 ביולי 1987) הוא מאמן כדורגל גרמני המאמן את נבחרת גרמניה. נגלסמן מונה למאמן בגיל 28 והיה למאמן הצעיר ביותר בתולדות הבונדסליגה.

## ביוגרפיה
נולד בלנדסברג אם לך שבבואריה, שיחק באקדמיה של מינכן 1860, פציעות הובילו אותו לאאוגסבורג שם שיחק בליגת המילואים, פציעה קשה נוספת השביתה אותו ממשחק פעיל. מאמנו בקבוצה תומאס טוכל שלח אותו לעשות סקאוטינג על הקבוצה הבאה שהם ישחקו נגדה, הוא התרשם מעבודתו וביקש ממנו להצטרף לצוותו ולעזור לו בניתוחים הטקטיים וכך החלה קריירת האימון שלו. הוא הושפע מטוכל שפתח לו את הדלת לראשונה בתחום האימון אך גם הוא וגם טוכל עצמו ויורגן קלופ ועוד, הם חלק ממאמנים צעירים גרמניים שהושפעו רבות מהטקטיקה ומהיסודות של מי שמכונה ה"פרופסור" ראלף ראנגניק.

אימן את הנערים של מינכן 1860 ולאחר מכן את הנוער של הופנהיים, השוער טים ויסה הדביק לו את הכינוי "בייבי מוריניו" (על שם המאמן המצליח ז'וזה מוריניו שגם החל בגיל צעיר את קריירת האימון ונחשב כטקטיקן ומוטיבטור פורץ דרך). בעונת 2012–2013 הובא להופנהיים המאמן פרנק קראמר באמצע העונה והוא בחר במאמן הנוער נגלסמן כעוזרו. בגיל 25 מונה כעוזר המאמן הצעיר ביותר בהיסטוריה של הליגה. ב-2014 חזר לקבוצת הנוער (עד גיל 19) והוביל אותה לאליפות. באוקטובר 2015 הודיעה הופנהיים רשמית כי נאגלסמן חתם על חוזה לשלוש שנים ויהיה המאמן החל מקיץ 2016, בסופו של דבר בפברואר 2016 מאמן הקבוצה הוב סטיבנס, אולץ לעזוב בשל בעיות בריאות, והופנהיים הקדימה את כניסתו של נגלסמן לתפקיד, הוא הצליח להכניס רוח רעננה לקבוצה שדורגה בתחתית הטבלה והיא הצליחה להישאר בליגה. בעונת 2016/17 נגלסמן אימן את הופנהיים לאורך כל העונה, והגיע עם הקבוצה למקום הרביעי בבונדסליגה, שהבטיח להופנהיים מקום במוקדמות ליגת האלופות. בזכות עונה זו, הוכתר נגלסמן כמאמן השנה בגרמניה לשנת 2017.

ב-21 ביוני 2018 הודיעה קבוצת ר.ב. לייפציג על מינויו של נגלסמן למאמן הקבוצה לעונת 2019/2020. בעונה זו, הקבוצה העפילה לשלב חצי הגמר של ליגת האלופות שהתקיים בליסבון בה שיחקה נגד פריס סן ז'רמן הצרפתית.

ב-27 באפריל 2021 מונה למאמנה של באיירן מינכן, אותה יאמן החל מעונת 2021/2022. במעבר זה שולם הסכום הגבוה ביותר ששולם אי פעם עבור מאמן כדורגל, 25 מיליון אירו.

ב-17 באוגוסט 2021 זכה בתואר הראשון בקריירה כשבאיירן מינכן ניצחה 1–3 את בורוסיה דורטמונד בסופר קאפ הגרמני.

בעונתו הראשונה בקבוצה זכה עמה באליפות, יחד עם זאת, הקבוצה הודחה במפתיע ברבע גמר ליגת האלופות על ידי ויאריאל והובסה בסיבוב השני של הגביע בתוצאה 1-5 על ידי בורוסיה מנשנגלדבך.

ב-22 בספטמבר 2023 מונה למאמן נבחרת גרמניה ובאפריל 2024 האריך את חוזהו עד 2026. ב-24 בינואר 2025 האריך את חוזהו עד 2028.

## תארים

; באיירן מינכן

* הסופר קאפ הגרמני: 2021
* אליפות גרמניה: 2021/2022

## קישורים חיצוניים

## הערות שוליים

קטגוריה:מאמני כדורגל גרמנים
קטגוריה:מאמני הופנהיים
קטגוריה:מאמני ר.ב. לייפציג
קטגוריה:מאמני באיירן מינכן
קטגוריה:מאמני נבחרת גרמניה בכדורגל
קטגוריה:מאמני יורו 2024
קטגוריה:גרמנים שנולדו ב-1987
דייוויד פיזדייל

**דייוויד שון פיזדייל** (באנגלית: **David Sean Fizdale**; נולד ב-16 ביוני 1974 בלוס אנג'לס, קליפורניה, ארצות הברית) הוא מאמן כדורסל אמריקאי. בין השנים 2008–2016 שימש כעוזר מאמן במיאמי היט עימה זכה בשתי אליפויות. בין השנים 2016–2017 כיהן כמאמנה הראשי של קבוצת ממפיס גריזליס, ובין השנים 2018–2019 אימן את ניו יורק ניקס.

## ביוגרפיה
למד באוניברסיטת סן דייגו תואר ראשון בתקשורת ובסוציולוגיה ושיחק בנבחרת הכדורסל של האוניברסיטה, ובהמשך היה שם עוזר מאמן. את הקריירה ב-NBA החל כעוזר מאמן בגולדן סטייט ווריורס ולאחריה באטלנטה הוקס. את עיקר פרסומו קיבל כעוזרו של אריק ספולסטרה במיאמי היט, בה היה אחראי בעיקר על משחק ההתקפה של הקבוצה שבה שיחקו לברון ג'יימס, דווין וייד וכריס בוש. הקבוצה הגיעה לארבעה גמרים רצופים וזכתה בשתי אליפויות.

### ממפיס גריזליס
בעונת  מונה למאמנה הראשי של ממפיס גריזליס במקום דייוויד ייגר שאימן אותה במשך שלוש עונות. כמאמן ממפיס הוביל את הקבוצה למקום השביעי במערב. בפלייאוף הם התמודדו נגד סן אנטוניו ספרס שניצחה את שני המשחקים הראשונים בסדרה, במסיבת העיתונאים לאחר ההפסד התלונן פיזדייל על השיפוט וטען ששחקניו אינם מקבלים את הכבוד הראוי מהשופטים, שחקנים הספרס זכו ל-32 זריקות עונשין ושחקניו 15 בלבד. הנאום הכעוס שלו עורר הדים ודיונים, הליגה קנסה אותו בשלושים אלף דולר בעקבותיו אך שחקני ממפיס הודיעו שהם ישלמו את הקנס בעבורו. את שני המשחקים הבאים בסדרה ניצחה ממפיס אך הפסידה בסופה 2–4. בנובמבר 2017 פוטר מממפיס לאחר רצף הפסדים.

### ניו יורק ניקס
במאי 2018 מונה למאמן ניו יורק ניקס, אך כבר לאחר 22 משחקים בעונת , בהן רשמה הקבוצה מאזן שלילי 4–18, פוטר מהתפקיד.

## קישורים חיצוניים

* המאמן – דייוויד פיזדייל / רועי ויינברג באתר הופס
* Coaching In Memphis / הלל הורוויץ באתר הופס
* 

## הערות שוליים

קטגוריה:כדורסלני אוניברסיטת סן דייגו
קטגוריה:מאמני ממפיס גריזליס
קטגוריה:מאמני ניו יורק ניקס
קטגוריה:מאמני כדורסל אמריקאים
קטגוריה:אמריקאים שנולדו ב-1974
ח'אלד

**ח'אלד** (خالد) הוא שם פרטי וכן שם משפחה שמקורו בערבית ומשמעותו נצחי.

קטגוריה:שמות משפחה ערביים
קטגוריה:שמות פרטיים ערביים לגברים
ראלף ראנגניק

**ראלף ראנגניק** (בגרמנית: **Ralf Rangnick** נולד ב-29 ביוני 1958 בבאקנאנג שבגרמניה המערבית) הוא מאמן כדורגל גרמני המאמן את נבחרת אוסטריה. בעבר אימן את שאלקה והוביל אותה למקום השני בבונדסליגה, לזכייה בגביע הגרמני ולחצי גמר ליגת האלופות. שימש גם כמנהלה הספורטיבי של רד בול זלצבורג.

## ביוגרפיה
כשחקן לא זכה להצלחה ושיחק בעיקר בליגות חובבניות בגרמניה ובאנגליה. השלים קורס מאמנים בגיל 22 תוך כדי לימודיו והחל לאמן את קבוצת החובבים של שטוטגרט. למד באוניברסיטת שטוטגרט והשלים את התואר במדעי הספורט ובאנגלית. לאחר מכן עבר להתגורר בברייטון באנגליה כדי לשפר את האנגלית שבפיו ובנוסף כי רצה לקרוא את ספריו של צ'ארלס דיקנס במקור.

את תפקיד האימון המקצועני הראשון שלו קיבל בגיל 39, בקבוצת אולם מהליגה השלישית הוא העלה אותם לבונדסליגה השנייה. באותה שנה, במהלך ראיונות בטלוויזיה בתוכנית הספורט הפופולרית "אקטואלה שפורטשטודיו" , ניסה להסביר את סגנונו הטקטי וההתקפי בעזרת ציורים רבים על לוח מגנטי, והפרשנות המדוקדקת והחדשנית שלו הביאה עליו את הכינוי "פרופסור".

שימש כמאמנה של שאלקה בין השנים 2004–2005 וסיים איתם במקום השני בבונדסליגה, אך פוטר עונה לאחר מכן, שהייתה פחות מוצלחת עבור הקבוצה. בין 2006–2011 אימן את הופנהיים מהליגה השלישית, העלה אותם לבונדסליגה השנייה ולאחר מכן לליגה הבכירה, אך התפטר מכיוון שההנהלה מכרה ללא ידיעתו את לואיס גוסטבו לבאיירן מינכן. חזר לאמן את שאלקה והוביל אותה לזכייה בגביע הגרמני ולחצי גמר ליגת האלופות, שם הודחה בידי מנצ'סטר יונייטד.

הוא התפטר מתפקידו בתום העונה בטענה כי אין לו את האנרגיה הדרושה והוא סובל מתשישות ועייפות בלתי פוסקת ובעצת רופאיו נאלץ לפרוש.

ב-2012 החל לשמש כמנהל הספורטיבי של רד בול זלצבורג ור.ד לייפציג, שתיהן שייכות לקונצרן המשקאות האוסטרי רד בול. ב-2015, בנוסף לתפקידו כמנהל ספורטיבי, אימן את לייפציג בליגה השנייה והעלה אותה לליגה הראשונה וחזר לתפקידו כמנהל ספורטיבי בלבד. מינה את ראלף ההוזאנוטל כמאמן.

הוא חזר לתפקיד המאמן בלייפציג ב-2018 לעונה אחת. לייפציג סיימה את העונה במקום השלישי בבונדסליגה והעפילה לראשונה בתולדותיה לגמר הגביע הגרמני בו הפסידה לבאיירן מינכן.

ב-29 בנובמבר 2021 מונה למאמנה הזמני של מנצ׳סטר יונייטד בעקבות פיטוריו של אולה גונאר סולשיאר. בחוזהו נקבע שבסיום העונה יישאר במועדון בתפקיד ייעוץ. בתקופתו הקבוצה סיימה במקום השישי בפרמייר ליג עם 58 נקודות, המספר הנמוך ביותר שצברה הקבוצה מאז שקמה הליגה.

ב-29 באפריל 2022 מונה למאמנה של נבחרת אוסטריה. הוא הצהיר כי ימשיך בתפקידו כיועץ למנצ׳סטר יונייטד אך בעקבות הביצועים הירודים של המועדון, העסקתו הופסקה.

ראנגניק עבר עשרות השתלמויות אימון, ביניהם בארסנל אצל ארסן וונגר, אצל אריגו סאקי במילאן ואצל ולרי לובאנובסקי בדינמו קייב. פילוספיית הכדורגל שלו היא התקפית, ומחלקת את הדברים שצריך לעשות במגרש לשניים: כשהכדור אצל קבוצתו מערך מסוג אחד וכשהכדור אצל היריבה מערך מסוג שונה. מאמנים צעירים גרמניים הושפעו ממנו, בהם תומאס טוכל, יורגן קלופ ויוליאן נגלסמן.

## קישורים חיצוניים

* 

* 

## הערות שוליים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני אולם 1846
קטגוריה:מאמני כדורגל גרמנים
קטגוריה:מאמני שטוטגרט
קטגוריה:מאמני הנובר 96
קטגוריה:מאמני הופנהיים
קטגוריה:מאמני שאלקה 04
קטגוריה:מאמני ר.ב. לייפציג
קטגוריה:מאמני מנצ'סטר יונייטד
קטגוריה:מאמני יורו 2024
קטגוריה:מנהלים ספורטיביים בכדורגל
קטגוריה:מאמני נבחרת אוסטריה בכדורגל
קטגוריה:גרמנים שנולדו ב-1958
BGUSAT

**BGUSAT** (מוכר בעבר גם כ־**Negevsat**) הוא לוויין זעיר מסוג קיובסאט הנבנה באוניברסיטת בן-גוריון בשיתוף פעולה של התעשייה האווירית לישראל. הלוויין שוגר ב־15 בפברואר 2017.

## משימת הלוויין
הלוויין הוא פרויקט לוויין סטודנטים בעל מבנה של לוויין זעיר, שתוכנן באוניברסיטת בן-גוריון. הפרויקט נועד לתת לסטודנטים יכולת וניסיון בפיתוח ושילוב לוויין זעיר. מצלמת הלוויין נועדה לחקור תופעות מזג אוויר בתחום התת אדום ולעקוב אחר בוהק שמיים וגזים באטמוספירה כדוגמת פחמן דו־חמצני.

## מבנה הלוויין
הלוויין הוא לוויין זעיר מסוג קיובסאט בגודל של 10x10x30 ס"מ ושוקל פחות מ־5 קילוגרם.

תחנת הקרקע נמצאת באוניברסיטת בן-גוריון ומתופעלת על ידי הסטודנטים והחוקרים.

מטע"ד הלוויין הוא מצלמה הפעילה בתחום אורכי הגל 1,550-1,700 ננומטר (תת אדום קרוב (NIR)).

מעבד הנתונים של הלוויין הוא GR712RC תוצרת החברות רמון צ'יפס מישראל ו־Cobham Gaisle מאירופה.

## מהלך הפרויקט
הפרויקט התחיל עוד בשנת 2008 כפרויקט סטודנטים. בתחילה נקרא הפרויקט **NEGEVSAT** והתכנון היה ללוויין בגודל של 10x10x10 ס"מ. שלב ה־CDR של הפרויקט סטודנטים נעשה בדצמבר 2008 . הפרויקט מתוכנן בשיתוף פעולה של הפקולטה למדעי ההנדסה והמחלקה לגאוגרפיה. הסטודנטים עבדו על מערכות בקרת ההכוון, החשמל, טלמטריה ותחנת הקרקע ואינטגרציה. עם זאת, הפרויקט הופסק לאור חוסר מימון.

בסביבות 2013, הפרויקט הותחל שוב, ושונה שם הלוויין ל־**BGUSAT** (מורכב מראשי תיבות של "אוניברסיטת בן-גוריון" באנגלית), והוחלט להשתמש במבנה לוויין זעיר בגודל של 10x10x30 המפותח בתעשייה האווירית. תרומה של בני זוג מקונטיקט הביאה לפיתוח המטעד הלוויין שהוא מצלמה חללית, פיתוח תחנת הקרקע ואף תשתית לפיקולוויין נוסף בעל מטעד GPS ורכיב תקשורת חדש.

בלוויין משולב מחשב ייעודי ללוויינים זעירים המפותח במפעל חלל, והמצלמה המפותחת במפעל חלל בשיתוף חברת מיקרוג'יק. כמו כן הוקצה סכום של מיליון ש"ח על ידי סוכנות החלל הישראלית למימון מחקרים על בסיס התמונות שיגיעו מהלוויין.

הלוויין שוגר ממשגר PSLV ב־15 בפברואר 2017. השיגור היה שיגור שכלל מספר שיא של 104 לוויינים מאותו משגר, מתוכם 88 לוויינים זעירים ממערך הלוויינים של חברת Planet Labs, וגם הנאנולוויין הישראלי DIDO של חברת ספייס פארמה.

## טלאי משימת הלוויין
ממוזער|טלאי משימת לוויין BGUSAT
טלאי משימה של הלוויין נוצר על ידי טל ענבר ויגאל גבאי. התג מעוצב כמו ראשו של בן-גוריון וסביבו מסגרת כתומה המייצגת את אדמת הנגב. הלוויין צופה אל כדור הארץ ומדינת ישראל. הזוהר הכחלחל מייצג את נושאי המחקר האטמוספירי של הלוויין. קבוצת הכוכבים יונה מיוצגת בתג כסמל השלום ומטרותיו האזרחיות של הלוויין. קבוצת כוכבים זו נראית בשמי ישראל בחודש פברואר, זמן שיגור הלוויין. כמו כן משולב בסמל דגל ישראל, סמל האוניברסיטה, סמל התעשייה האווירית וסמל סוכנות החלל הישראלית.

## קישורים חיצוניים
* אתר BGUSAT, באוניברסיטת בן-גוריון

## הערות שוליים

קטגוריה:תוכנית החלל הישראלית
קטגוריה:לוויינים ישראליים
קטגוריה:אוניברסיטת בן-גוריון בנגב
משלחת ג'קסון-הרמסוורת'

280px|ממוזער|שמאל|מפה של ארץ פרנץ יוזף ותגליותיו של פרדריק ג'. ג'קסון
**משלחת ג'קסון-הרמסוורת**' (באנגלית: **Jackson–Harmsworth expedition**) אל ארץ פרנץ יוזף, 1897-1894, יצאה לדרך בהנהגת חוקר החוג הארקטי הבריטי פרדריק ג'ורג' ג'קסון  ובמימון איל העיתונות אלפרד הרמסוורת'. מפות שגויות הטעו את ג'קסון לחשוב, שארץ פרנץ יוזף היא יבשה הנמשכת עד אל הקוטב הצפוני. המיפוי שהיה משימתה העיקרית /של המשלחת הוכיח לבסוף, שהיבשה היא למעשה ארכיפלג, שהאי הצפוני ביותר שלו מגיע רק ל-81° צפון ולא מעבר לכך. 

צוות המשלחת כלל את אלברט ארמיטג', שערך רישומים אסטרונומיים, מטאורולוגיים ומגנטיים, רג'ינלד קטליץ, רופא וגאולוג, ג'. פ. צ'יילד, חוקר מחצבים, והארי פישר, בוטניקאי וזואולוג – בשנת 1896 החליף אותו ויליאם ספירס ברוס.

## מציאת ננסן
ב-17 ביוני 1896 נדהם ג'קסון מהופעתו הפתאומית של "גבר גבוה, בכובע לבד רך ובבגדים רחבים, שופעים, עם שיער וזקן ארוכים ומדובללים." התברר, שהאיש היה פריטיוף ננסן, ששהה עם עמיתו היחיד, היאלמר יוהנסן, על הקרח מאז עזבו שניהם את אוניית המשלחת פראם, שנתקעה בקרח, ב-14 במרץ 1895. היה זה מזל צרוף שהביא את ננסן ויוהנסן אל המחנה של משלחת ג'קסון-הרמסוורת'. 

על יסוד תיאורו של ננסן את מסעו, שקל ג'קסון בכובד ראש את הסיכוי להגיע אל הקוטב עצמו, והחל לבנות שחזורים למזחלות ולקייאקים של ננסן. ואולם, העדר כישורים וניסיון בסקי ובמסע על קרח בקרב אנשי משלחתו של ג'קסון הביא לוויתור מהיר על תוכניות אלה.

קטגוריה:האזור הארקטי
קטגוריה:חוקרי האזור הארקטי
קטגוריה:חקר האזור הארקטי
טופס 17

במערכת הבריאות בישראל, **טופס 17** הוא טופס התחייבות מהגורם הרפואי המבטח (קופת חולים כללית, קופת חולים מכבי, קופת חולים מאוחדת, קופת חולים לאומית, ביטוח רפואי לעובדים זרים), עבור שירות רפואי לו זכאי המבוטח, מתוקף התקנות לחוק ביטוח בריאות ממלכתי, הכלול בסל הבריאות.

הטופס המקביל בחיל הרפואה נקרא **"אסמכתא תקציבית"**.

## היסטוריה

מקור השם "טופס 17" הוא בקופת חולים כללית, אשר בשנות החמישים של המאה ה-20 הייתה מנפקת טופסי 17, מתוך פנקס עבה, אשר העתק של הטופס היה נשאר בסניף שבו "החבר" היה מבוטח. עד לעידן המחשב הטופס היה מונפק ידנית, וההעתק אשר היה נשאר במזכירות הסניף באמצעות נייר פחם, בדרך כלל לא היה קריא. בשנות הארבעים של המאה ה-20, היו נוהגים להשאיר במזכירות הקופה 2 העתקים, לפני עידן נייר הפחם, וכל הפרטים היו ממולאים בכתב יד. כיום טופס 17 מקביל ל"טופס התחייבות".

## סוגי טופס 17
* ביקור אמבולטורי במרפאת חוץ של בית חולים ציבורי, מרפאת חוץ של בית חולים פרטי
* ביקור בחדר מיון
* אשפוז בבית חולים הכולל "אשפוז דיפרנציאלי"
* טיפול במכון חיצוני לקופה (לדוגמה: מכון לב, מכון דימות (טומוגרפיה ממוחשבת - CT; בדיקת MRI), מכון לפיזיותרפיה וכו')
* קבלת התחייבות להסעה באמבולנס: פינוי מטופל שאושפז בבית חולים, פינוי מטופל עקב אירוע טרור, העברת מאושפז מבית חולים כללי אחד לאחר או מחדר מיון אחד לאחר, העברה מבית חולים לבית חולים שיקומי או סיעודי מורכב, העברה מבית חולים לבית חולים פסיכיאטרי, אדם שאיבד הכרה ומישהו אחר הזמין עבורו אמבולנס, פגיעה בגין תאונת עבודה, ויולדת עם צירי לידה

## השתתפות המבוטח
* הוצאת טופס 17 כרוכה בתשלום **השתתפות עצמית** העומדת לפי מחירון משרד הבריאות על עד 40 ש"ח לכל שירות רפואי בכל רבעון
* קופת חולים מחויבת לתת תשובה למגיש הבקשה לקבלת טופס 17, תוך ארבעה ימי עבודה מקבלת הפנייה (גם אם התשובה שלילית)

## במקרה של סירוב

המבוטח רשאי לפנות:
* נציבות פניות הציבור בקופת חולים
* נציבות קבילות הציבור במשרד הבריאות
* האגודה לזכויות החולה

## קישורים חיצוניים
* טופס 17 - כל מה שצריך לדעת - כמוני
* זכויות המטופל
* בעיות מול קופת חולים ופתרונן – Crohnsandcolitis

## הערות שוליים

קטגוריה:ישראל: בריאות ורפואה
קטגוריה:ישראל: בריאות הציבור
קטגוריה:מסמכים רפואיים
מוזיאון תורוואלסן

ממוזער|מוזיאון תורוואלסן במבט מן התעלה
**מוזיאון תורוואלסן** (בדנית: **Thorvaldsens Museum**) הוא המוזיאון היחידי בקופנהגן, דנמרק, המוקדש לאמן בודד - הפסל הדני הנאו-קלאסי ברטל תורוואלסן, שחי ועבד ברומא במרבית שנות חייו (1796–1838). המוזיאון ממוקם על האי הקטן Slotsholmen במרכז קופנהגן ליד ארמון כריסטיאנסבורג. המוזיאון שתוכנן על ידי מייקל גוטליב בינסבל נבנה בשנים 1838 - 1848 במימון הציבור.

## הבניין
ממוזער|מוזיאון תורוואלסן וארמון כריסטיאנסבורג
הבניין שואב השראה חזקה מהאדריכלות היוונית העתיקה ובנוי סביב חצר פנימית שבה קבור האמן. החצר בולטת במיוחד בהיותה מצוירת במוטיבים מצריים, עצי דקל גבוהים, ואריות ותנינים המשוטטים בין ציפורים וצמחים אקזוטיים. ההשפעה המצרית על החלק החיצוני צנועה יותר. דלתות עצומות בסגנון טרפזי מגדירות את המחווה של האמן לסגנון של היוונית האַטִית, של פומפיי ושל מצרים. ראוי לציון במיוחד השימוש בצבעים הן בפנים והן בחוץ. לכל חדר במוזיאון תקרה ייחודית המקושטת בסגנון גרוטסקי. החלק החיצוני מעוטר בקישוט אופקי (frieze) של האמן יורגן סונה המתאר את שובו של תורוואלסן מרומא בשנת 1838.

## אוספים
המוזיאון מציג אוסף מקיף של העבודות של תורוואלסן בשיש ובגבס, ובכלל זה את המודלים המקוריים מגבס ששימשו ליציקת פסלים ותבליטים מברונזה ושיש, אשר מוצגים כיום במוזיאונים, כנסיות ובמקומות אחרים ברחבי העולם. המוזיאון מציג גם ציורים, עתיקות יווניות, רומיות ומצריות, רישומים והדפסים שנאספו על ידי תורוואלסן במהלך חייו, כמו גם מגוון רחב של חפצים אישיים ששימשו אותו בעבודתו ובחיי היום יום שלו.

## גלריה

קובץ:Hallway - Thorvaldsens Museum - DSC08659.JPG|מראה מבפנים של מוזיאון תורוואלסן בקופנהגן, דנמרק
קובץ:Gallery - Thorvaldsens Museum - DSC08734.JPG|גלריית המוזיאון
קובץ:Thorvaldsens Gratier med Amors pil.jpg|שלוש הגראציות עם קופידון
קובץ:Hallway - Thorvaldsens Museum - DSC08740.JPG|מסדרון
קובץ:Thorvaldsens Museum - adonis3.jpg|פסלו של אדוניס
קובץ:Thorvaldsens Museum - Il pastore.JPG|הרועה
קובץ:Bertel Thorvaldsen - Cupid.jpg|קופידון
קובץ:Young Dancing Girl - Thorvaldsens Museum - DSC08793.JPG|רקדנית צעירה
קובץ:Room - Thorvaldsens Museum - DSC08776.JPG|ציורים מתוך האוסף הפרטי של תורוואלסן
קובץ:Bugten ved Napoli set fra en grotte.JPG|ציורים מתוך האוסף הפרטי של תורוואלסן
קובץ:Franz Ludwig Catel - Night Piece from the Closing Scene of 'René' by Chateaubriand - WGA04566.jpg|ציורים מתוך האוסף הפרטי של תורוואלסן
קובץ:Bowl - Thorvaldsens Museum - DSC08757.JPG|קערה, מתוך האוסף הפרטי של תורוואלסן
Walter Scott - Thorvaldsens Museum - DSC08549.JPG|פרוטומה של וולטר סקוט
File:Apotheosis of Napoleon I by Bertel Thorvaldsen.jpg|פרוטומה של נפוליאון בונפרטה
Bertel Thorvaldsen-Hylas and the Water Nymphs-Thorvaldsens Museum.jpg|תבליט "הילאס והנימפות" מתוך מסע הארגונאוטים


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
תורוואלסן
תורוואלסן
קטגוריה:קופנהגן: מבנים
לואיזה, נסיכת הסן-דרמשטאדט (1757–1830)

**לואיזה, נסיכת הסן-דרמשטאדט** (בגרמנית: **Louisa, von Hessen-Darmstadt**; 30 בינואר 1757 – 14 בפברואר 1830), הייתה נסיכה גרמנית, ולאחר מכן הדוכסית הגדולה של סקסוניה-ויימאר-אייזנך.

## ביוגרפיה
לואיזה נולדה ב-30 בינואר 1757 בברלין שהשתייכה לממלכת פרוסיה, ללודוויג התשיעי, רוזן הסן-דרמשטאדט, ולקרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן.

אחת מאחיותיה, פרדריקה לואיזה, הייתה נשואה לפרידריך וילהלם השני, מלך פרוסיה. כשקיסרית רוסיה יקתרינה השנייה חיפשה בשנת 1773 כלה מתאימה לבנה פאבל, יורש העצר בן ה-19, היא התייעצה עם ידידה פרידריך השני, מלך פרוסיה, שהציע את אחת משלוש בנותיו הלא נשואות של לודוויג התשיעי. הקיסרית, שלא ידעה איזו מבין שלוש הנסיכות לבחור לבנה, הזמינה את לואיזה יחד עם אחיותיה אמליה ווילהלמינה יחד עם אימן, קרולינה, לביקור בחצר המלוכה הרוסית.

הנסיכות נסעו דרך ברלין לנמל, בו ארבע ספינות רוסיות שנשלחו על ידי הקיסרית לקחו אותן לרוסיה. מפקד הצי הקטן היה חברו הטוב ביותר של הנסיך פאבל, הרוזן אנדריי רזומובסקי, שנשבה בקסמיה של אחותה וילהלמינה מיד. יומיים לאחר הגעתן לסנקט פטרבורג בחר הנסיך הגדול פאבל באחותה וילהלמינה ככלתו.

ב-3 באוקטובר 1775 התחתנה לואיזה עם קרל אוגוסט, הדוכס הגדול של סקסוניה-ויימאר-אייזנך, זמן קצר לאחר שתפס הלה את השלטון.

בשנת 1806 נכבשה הדוכסות על ידי הכוחות הצרפתיים, אולם לואיזה שכנעה את נפוליאון להשאיר את הדוכסות בידי בעלה, בתנאי שיבטל את בריתו עם פרוסיה. במהלך קונגרס וינה בשנת 1815 שודרגה הדוכסות לדוכסות גדולה, ולאחר מכן פעלה לואיזה לכינון היחסים הדיפלומטיים של הדוכסות. בשנת 1825 נחגגה חתונת הזהב של קרל אוגוסט ולואיזה, וב-14 בפברואר 1830 מתה לואיזה בויימאר.

## משפחתה
ב-3 באוקטובר 1775 התחתנה לואיזה עם קרל אוגוסט, הדוכס הגדול של סקסוניה-ויימאר-אייזנך, ממנו נולדו לה 7 ילדים:
* לואיזה אוגוסטה אמליה (1779–1784)
* בת (1781)
* קרל פרידריך, הדוכס הגדול של סקסוניה-ויימאר-אייזנך (1783–1853)
* בן (1785)
* קרולינה לואיזה, נסיכת סקסוניה-ויימאר-אייזנך (1786–1816), התחתנה עם פרידריך לודוויג, נסיך הכתר של מקלנבורג-שוורין
* בן (1789)
* ברנהרד, נסיך סקסוניה-ויימאר-אייזנך (1792–1862)

## אילן יוחסין

## קישורים חיצוניים

קטגוריה:בית הסן
קטגוריה:נסיכות הסן-דרמשטאדט
קטגוריה:גרמנים במלחמות הנפוליאוניות
קטגוריה:ילידות 1757
קטגוריה:נפטרות ב-1830
לוחם אש

[ממוזער|לוחם אש יפני, במהלך תרגיל המדמה שרפה ב[מטוס]]
**לוחם אש** (נקרא גם: **כבאי**) הוא מונח המשמש לתיאור אדם שעבר הכשרה להתמודדות עם שרפות, תקריות בהן מעורבים חומרים מסוכנים וחילוץ לכודים.

## אטימולוגיה
המילה כבאי הגיע מהשורש כ.ב.ה (מכבה האש) והמשקל לציון מקצועות, בצורתו התלמודית, כגון בנאי, גבאי וכו'.

לאחר אסון השריפה בכרמל הוחלט לשנות את שם המקצוע ל"לוחם אש" כדי להעלות את מעמדם של הכבאים בדומה לשינוי שהתבצע באנגלית מ-Fireman  ל-Firefighter.

## הכשרה
בישראל לימודי כבאות בנויים על פי תקנים של המשרד לביטחון פנים, המציב דרישות הכשרה מסוימות ומפקח על מסלולי ההכשרה. הלימודים מתקיימים במכללה הארצית לכבאות והצלה לישראל.

הלימודים מורכבים מהכשרה במספר רמות, כיבוי אש בסיסי, קורס כבאים מתקדם, מפקדי צוותים, קציני כיבוי אש, וקורסים להדרכה ופיקוח.

## פעילות לוחמי האש
הצלת נפש, רכוש וחילוץ לכודים במקרים הבאים:

כבאות והצלה:
*דליקות
*שריפות ביערות, שטחים פתוחים ושדות קוצים
*טיפול בתקריות בהן מעורבים חומרים מסוכנים (חומ"ס) (כולל אירועים בהם מעורב גפ"מ)
*תאונות דרכים, תאונות רכבת ותאונות כלי תעופה
*פיגועי טרור ופעילויות חבלניות עוינות (פח"ע)
*חילוצים מגובה/תהומות/בורות וחילוצים במתווה אורבני (סנפלינג) וכן חילוץ מנהרות זורמים ושיטפונות
*חילוצים ממעליות ופריצות דלת במקרי חירום
*חילוץ בעלי חיים וכל עזרה אשר נדרשת לבקשת שאר גופי החירום הארציים במידת הצורך

מניעת דליקות והדרכה:
*אבטחת אירועים, משחקי כדורגל והתכנסויות של מעל 700 איש.
*מניעת דליקות - קביעת דרישות לסידורי בטיחות אש אקטיביים ופסיביים בשטחים בנויים ופתוחים בעזרת חקיקה והסברה.
*הדרכה ואימונים - החל מאימון הכבאי כפרט ועד להשתתפות בתרגילים משותפים עם משטרת ישראל, צה"ל וארגונים נוספים.
*בניין הכוח - גיוס כח אדם, בינוי ושיפוץ תחנות ורכש ציוד ייעודי, רכבי כיבוי וחילוץ לסוגיהם.

## ראו גם
*מכבי אש
*כבאות והצלה לישראל
*האגודה הבינלאומית של לוחמי אש

## קישורים חיצוניים

*דרישות סף ללוחמי אש, באתר השירותים והמידע הממשלתי
* 

*
קטגוריה:כיבוי אש
קטגוריה:כיבוי אש בישראל
קטגוריה:ישראל: הצלה
קוסטאס פאפאניקולאו

**קונסטנטינוס "קוסטאס" פאפאניקולאו** (ביוונית: **'Κωνσταντίνος "Κώστας" Παπανικολάου**, נולד ב-31 ביולי 1990 בטריקלה, יוון) הוא כדורסלן יווני המשחק בעמדת הסמול פורוורד בקבוצת אולימפיאקוס מהליגה היוונית והיורוליג ובנבחרת יוון.

## קריירת משחק
### קריירת מועדונים
פאפאניקולאו החל את הקריירה המקצוענית שלו בקבוצת אריס סלוניקי היוונית, ששיחקה אז בליגת העל. הוא שיחק בקבוצה במשך עונה אחת, שבמהלכה זכה בפרס ה-MVP של משחק אולסטאר הצעירים של הליגה, ובפרס השחקן הצעיר של העונה בליגה. לאחר עונה זו () עבר פאפאניקולאו לאולימפיאקוס פיראוס תמורת סכום של 950,000 אירו, כשחוזהו כולל שכר של 1.3 מיליוני אירו למשך תקופה של חמש שנים וסעיף יציאה ל-NBA על סך מיליון אירו. הוא שיחק בקבוצה במשך ארבע עונות, שבמהלכן זכה איתה בשתי אליפויות יורוליג רצופות (, ), פעם אחת באליפות הליגה היוונית (2012) ובפרס הכוכב העולה של היורוליג לעונת . כמו כן, פאפאניקולאו העמיד עצמו לבחירה בדראפט ה-NBA 2012, בו נבחר בסיבוב השני (#48) על ידי ניו יורק ניקס. 

בקיץ 2013 חתם פאפאניקולאו בברצלונה תמורת 1.5 מיליון יורו שהועברו לקבוצתו הקודמת, על חוזה של 5.5 מיליון יורו לשלוש שנים, עם אופציה לשנה נוספת. החוזה כלל סעיף יציאה ל-NBA של 1.1 מיליון לקיץ הראשון ו-0.75 מיליון לקיץ השני. במהלך השנים זכויות השחקן עליו ב-NBA עברו מניו יורק לפורטלנד טרייל בלייזרס (במסגרת  שכלל את ריימונד פלטון) ומשם ליוסטון רוקטס (בטרייד על תומאס רובינסון). אחרי שזכה עם ברצלונה באליפות הליגה הספרדית בעונתו הראשונה בקבוצה, עבר פאפאניקולאו בספטמבר  לשחק ביוסטון. במהלך עונת הרוקי שלו, שבה היה מושבת לזמן רב עקב פציעה, השתתף במשחק הכוכבים העולים בסוף-שבוע האולסטאר של ה-NBA, והעמיד ממוצעים של 4.2 נקודות ו-2.7 ריבאונדים ב-18.5 דקות למשחק. בסיום העונה חוזהו ביוסטון הוארך בשנה.

ביולי  הועבר פאפאניקולאו יחד עם ג'ואי דורסי, ניק ג'ונסון, פאבלו פריג'יוני ובחירת סיבוב ראשון בדראפט 2016 לדנוור נאגטס, בטרייד שהעביר ליוסטון את טיי לוסון ובחירת סיבוב שני בדראפט 2017. כחודש לאחר מכן הוא נופה מסגל הנאגטס, והוחתם על ידי הקבוצה מחדש בנובמבר. בינואר  הוא נופה מסגל הנאגטס פעם נוספת. שבועיים לאחר מכן חתם פאפאניקולאו באולימפיאקוס פעם נוספת, לתקופה של שנתיים וחצי. בקיץ 2018 האריך "פאפא" את חוזהו
באולימפיאקוס בשלוש שנים נוספות.

### קריירה בינלאומית
פאפניקולאו זכה עם נבחרת יוון הצעירה במדליית כסף באליפות אירופה עד גיל 18 ב-, ובמדליית הזהב בזו של שנת . בשנה שלאחר מכן זכה עם הנבחרת הלאומית עד גיל 19 במדליית הכסף באליפות אירופה עד גיל 19, ובשנה לאחר מכן זכה עם נבחרת העתודה של יוון באליפות אירופה עד גיל 20, נבחר לחמישיית הטורניר והוכתר ל-MVP. ב- הופיע לראשונה במדי הנבחרת הבוגרת של יוון, במשחק ידידות. ב- זכה עם נבחרת העתודה במדליית הכסף בטורניר שזכתה בו שנה קודם לכן. פאפאניקולאו שיחק במדי נבחרת יוון בארבעה טורנירי יורובאסקט (2011, 2013, 2015, 2017), בטורניר הקדם-אולימפי של אולימפיאדת לונדון ב-2012 ובמונדובאסקט 2014.

## תארים

## קישורים חיצוניים

* 

* כתבת פרופיל על פאפאניקולאו באתר היורוליג, 9 במאי 2017

## הערות שוליים

קטגוריה:כדורסלנים יוונים
קטגוריה:כדורסלני אריס סלוניקי
קטגוריה:כדורסלני אולימפיאקוס
קטגוריה:כדורסלני ברצלונה
קטגוריה:כדורסלני יוסטון רוקטס
קטגוריה:כדורסלני דנוור נאגטס
קטגוריה:כדורסלני נבחרת יוון
קטגוריה:בחירות דראפט של ניו יורק ניקס
קטגוריה:יוונים שנולדו ב-1990
הספרייה והמוזיאון הנשיאותיים על שם הרברט הובר

[שמאל|ממוזער|הנשיא [הרברט הובר]]
**הספרייה והמוזיאון הנשיאותיים על שם הרברט הובר** (באנגלית: The **Herbert Hoover Presidential Library and Museum**) הם הספרייה והמוזיאון הנשיאותיים העוסקים בהנצחתו של נשיא ארצות הברית ה-31 **[[הרברט הובר]]**. המרכז הנשיאותי ממוקם בעיירה מערב בראנץ', איווה.

## היסטוריה
בשנת 1954 הקימה קבוצת חברים של הנשיא לשעבר הרברט הובר קרן שעתידה היה לממן את מורשתו ואת חייו של הנשיא לשעבר. תחילה התכנון היה אמור להיות מבנה צנוע שיספר את חייו של הובר, חיי אשתו וכהונתו בתוך הבית הלבן. כאשר הובר שמע על כך, הוא החליט להפוך את המקום לספרייה נשיאותית שתיקרא על שמו.

המרכז נחנך רשמית ונפתח לציבור ב-10 באוגוסט 1962, ביום ההולדת ה-88 של הובר. בניין הספרייה והמוזיאון המקורי הורחב מספר פעמים במספר הזדמנויות על ידי הארכיון הלאומי של ארצות הברית.

## ראו גם
* הרברט הובר
* הספריות הנשיאותיות בארצות הברית

## קישורים חיצוניים

* 

קטגוריה:הרברט הובר
הובר, הרברט
קטגוריה:איווה
טווסון

**טַוָּסוֹן** או **פסיון טווסי** (שם מדעי: *Polyplectron*) הוא סוג של עופות קרקע ממשפחת הפסיוניים החיים בדרום-מזרח אסיה.

## מאפיינים
הטווסונים מזכירים במראם טווס קטן, ומכאן שמם, אך אינם קרובי משפחתו. בעלי ראש כחול עם ציצה, גוף אפור או שחור ועליו כתמים כחלחלים דמויי-עיניים על הנוצות ועל הזנב המפואר שיכול להיפרש כמו זנב הטווס. ואולם הם קטנים מהטווס בהרבה וגם פחות צבעוניים.

הטווסונים חיים ביערות טרופיים ברחבי דרום-מזרח אסיה והם מרבים לשוטט על הקרקע ולחפש פירות, זרעים וחרקים. הזכרים מקימים טריטוריות בעונת הרבייה בתוך זירת חיזור ומנסים להרשים במצגים שונים את נקבות. הנקבות קטנות ומוסוות הרבה יותר מהזכרים שאינם תורמים לגידול האפרוחים וגם לא נאמנים לבנות זוגם.

מצב השימור של כמה מיני טווסונים מוגדר כפגיע עקב ציד ופגיעה ביערות הגשם.

## מינים
*טווסון פלאוואן (*Polyplectron napoleonis*)
*טווסון מלאי (*Polyplectron malacense*)
*טווסון בורנאי (*Polyplectron schleiermacheri*)
*טווסון גרמיני (*Polyplectron germaini*)
*טווסון אפור (*Polyplectron bicalcaratum*)
*טווסון היינן (*Polyplectron katsumatae*)
*טווסון סומטרי (*Polyplectron chalcurum*)
*טווסון הררי (*Polyplectron inopinatum*)
## קישורים חיצוניים

קטגוריה:בעלי חיים שתוארו ב-1813
קטגוריה:טווסים
קטגוריה:טקסונים שתוארו בידי קונרד יאקוב טמינק
עונת 1968 בגביע ליברטדורס

**עונת 1968 ב[[גביע ליברטדורס]]** הייתה העונה התשיעית של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-27 בינואר 1968 ותחרות הסתיימה ב-16 במאי 1968. בתחרות השתתפו 21 קבוצות, מכל מדינות חברי הארגון.

התחרות הסתיימה בניצחון של אסטודיאנטס לה פלאטה בפעם הראשונה בתולדות המועדון.

## מתכונת התחרות
בתחרות השתתפו 21 קבוצות - 2 בכל חברי הארגון ומנצחת של העונה הקודמת. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-3 בתים. מנצחי הבתים ומנצחת של העונה הקודמת נפגשו בסדרת משחקי חצי הגמר והגמר.

במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. 

בכל השלבים נערכו משחק בית ומשחק חוץ. על הניצחון הוענקו שתי נקודות.

## השלבים המתקדמים
### שלב ב'

### שלבי הגמר

### סדרת הגמר

בהתאם לתקנון היה צורך במשחק נוסף.

## קישורים חיצוניים

* פרטים על התחרות
* נתונים מאתר worldfootball

קטגוריה:תחרויות כדורגל ב-1968
קטגוריה:עונות בגביע ליברטדורס
פסיון אדום-גב

**פסיון אדום-גב** (שם מדעי: *Lophura*) הוא סוג של עוף קרקע דמויי תרנגול ממשפחת הפסיוניים החיים ביערות דרום-מזרח אסיה.

פסיונים אלה חיים על הקרקע ביערות דרום מזרח אסיה והם בעלי ראשים מקושטים באדום או כחול בוהק. לזכרי הפיסיונים זנבות ארוכים מאוד היכולים להפרש כדי להרשים את הנקבות. הרגליים שלהם ארוכות ואצל חלקם הכנפיים לבנות או כחולות ואף ירוקות. הנקבות לעומתם אפורות ומוסוות אך עיניהן אדומות.

אורכם הממוצע של פסיונים אלה 18-55 ס"מ. הם משוטטים ביער וניזונים מפירות, זרעים ומתולעים וחרקים שונים.

### מינים
* פסיון בולוור (Lophura bulweri)
* פסיון אדום-גב סיאמי (Lophura diardi) 
* Lophura edwardsi
* Lophura erythropthalma 
* Lophura pyronota
* Lophura hoogerwerfi
* פסיון מצויץ (Lophura ignita)
* Lophura rufa
* Lophura inornata
* פסיון לבן כיפה או פסיון שחריר (Lophura leucomelanos)
* פסיון הכסף (Lophura nycthemera)
* פסיון סווינו (Lophura swinhoii)

## גלריה

קובץ:Siamese Fireback - Khao Yai NP - Thailand S4E5652 (14235642036).jpg|פסיון אדום-גב סיאמי
קובץ:Feuerrückenfasan (Lophura ignita nobilis) 01.jpg
קובץ:Lophura nycthemera 4734.JPG|פסיון הכסף
קובץ:Kalij Pheasant.jpg


## קישורים חיצוניים

קטגוריה:פסיונים
כדורגל באוסטריה

**ה[[כדורגל]]** הוא ספורט מאוד פופולרי ב**[[אוסטריה]]**. הוא מנוהל על ידי הגוף הלאומי התאחדות הכדורגל האוסטרית שהוקמה בשנת 1904.

## תחרויות מקומיות
תחרות הליגה העיקרית במדינה היא הבונדסליגה האוסטרית, אשר הוקמה בשנת 1974. הליגה האוסטרית הראשונה הוקמה גם כן בשנת 1974 ותחרות זו והיא הליגה השנייה באוסטריה. הגביע האוסטרי הוא הגביע הלאומי של אוסטריה, והמועדונים שזכו בגביע מעפילים לסיבובים המוקדמים של ליגת האלופות והליגה האירופית. הסופר קאפ האוסטרי הוא גביע שבו נפגשות האלופה ומחזיקת הגביע למשחק אחד.

## מערכת הליגות

## נבחרת לאומית

אצטדיונה הביתי של הנבחרת האוסטרית הוא אצטדיון ארנסט האפל אשר בווינה. הנבחרת העפילה לגביע העולם בכדורגל בפעם האחרונה במונדיאל 1998 ושיחקה באליפות אירופה בכדורגל פעמיים, כאשר הייתה המארחת (לצד שווייץ) ביורו 2008, וכאשר עלתה מהמוקדמות ליורו 2016.
## ראו גם
*הדרבי של וינה

## קישורים חיצוניים

*
If I Didn't Have You

**If I Didn't Have You** (בעברית: **בלעדיך, חבר**), הוא שיר מתוך הסרט "מפלצות בע"מ" שנכתב על ידי רנדי ניומן. בסרט, השיר מושר בידי הדמויות סאלי ומייק וואזובסקי בכותרות הסיום אשר אותם מדבבים במקור ג'ון גודמן ובילי קריסטל ובגרסה העברית נתן דטנר ותומר שרון. השיר זכה בפרס אוסקר לשיר המקורי הטוב ביותר, וכן היה גם זכייתו הראשונה באוסקר עבור היוצר רנדי ניומן. טרם כן, היה מועמד ניומן 15 פעמים לפרסי המוזיקה השונים בטקס האוסקר, אך לא זכה בהם.

## קישורים חיצוניים

## הערות שוליים

קטגוריה:שירי פיקסאר
קטגוריה:דואטים
קטגוריה:שירים באנגלית
קטגוריה:שירים שהופקו על ידי טובי גד
קטגוריה:שירים מסרטי קולנוע
קטגוריה:בלדות משנות ה-2000
קטגוריה:מפלצות בע"מ
קטגוריה:זוכי אוסקר: השיר המקורי הטוב
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:סינגלים בהוצאת וולט דיסני רקורדס
730-739 לפנה"ס

**שימו לב: ערך זה מכיל אירועים מן השנים 739 - 730 לפנה"ס**

## אירועים ומגמות
* 739 לפנה"ס - חירם השני מתמנה למלך צור אחרי יטאובעל השני.
* 738 לפנה"ס - תגלת-פלאסר השלישי, מלך אשור מביס קוליציית מלכים מארצות סוריה ומשעבד את ממלכת ישראל.
* 737-736 לפנה"ס - תגלת-פלאסר השלישי, מלך אשור כובש את מדי ופרס, ושוחט, משעבד, ומגלה רבים מתושביהן.
* 734 לפנה"ס - ייסוד סירקוזה שבסיציליה כמושבה של העיר היוונית קורינתוס.
*734~לפנה"ס - פקח בן רמליהו מלך ישראל חובר לרצין מלך ארם ויחד הם מורדים באשור וצרים על ירושלים.
* 733 לפנה"ס - תגלת-פלאסר השלישי מספח את הגלעד והגליל ומגלה רבים משבטי ישראל שישבו בעבר הירדן.
* 732 לפנה"ס - תגלת-פלאסר השלישי כובש את ארם-דמשק, מוציא להורג את מלכה רצין, ומגלה את תושביה הארמים של קיר מואב.
* 732 לפנה"ס - תגלת-פלאסר השלישי מביס את סמסי מלכת הערבים וכופה עליה לשלם לו מיסים.
* 732 לפנה"ס - תגלת-פלאסר השלישי מדיח את פקח בן רמליהו, וממליך את הושע בן אלה, אחרון מלכי ממלכת ישראל.
* 730 לפנה"ס - צפון מצרים חדל להישלט על ידי פרעונים לובים.
* 730 לפנה"ס - מתן השני מחליף את אביו חירם השני ומתמנה למלך צור.
* 730 לפנה"ס - ייסוד לנטיני בסיציליה על ידי מתיישבים מהעיר היוונית כלקיס.

## אנשים משמעותיים
* תגלת-פלאסר השלישי, מלך אשור

## קישורים חיצוניים

*
קטגוריה:המאה ה-8 לפנה"ס לפי שנים
אצטדיון סאיטאמה 2002

**אצטדיון סאיטאמה 2002** הוא אצטדיון כדורגל הממוקם בסאיטאמה שביפן. אצטדיון זה מכיל 63,700 מקומות ישיבה והוא השלישי בגודלו ביפן אחרי האצטדיון הבינלאומי יוקוהמה (72,327 מקומות ישיבה) והאצטדיון האולימפי החדש של טוקיו (68,000 מקומות ישיבה). באצטדיון משחקת אוראווה רד דיימונדס.

## היסטוריה
האצטדיון נבנה בסוף שנות ה-90 לכבוד תחרויות גביע העולם בכדורגל 2002. האצטדיון נפתח ב-1 באוקטובר 2001. האצטדיון תוכנן על ידי האדריכל Azusa Sekkei. בשנת 2005 עברה אוראווה רד דיימונדס לאצטדיון בעקבות הריסת אצטדיון אומייה. האצטדיון צפוי לארח חלק מתחרויות הכדורגל של אולימפיאדת טוקיו (2020) וגביע העולם ברוגבי 2019.

## מונדיאל
האצטדיון אירח חלק מתחרויות הכדורגל של המונדיאל 

## קישורים חיצוניים

* 

סאיטאמה 2002
סאיטאמה 2002
קטגוריה:קאנטו
אצטדיון טוקיו

**אצטדיון טוקיו** (יפנית: 東京スタジアム) הוא אצטדיון כדורגל הממוקם בצ'ופו שבמטרופולין טוקיו. האצטדיון מכיל 50,000 מקומות ישיבה. באצטדיון משחקות טוקיו, טוקיו ורדי. האצטדיון הוא השני בגודלו בטוקיו אחרי האצטדיון האולימפי החדש של טוקיו.

האצטדיון נבנה עבור תחרויות גביע העולם בכדורגל 2002 אך לבסוף לא שימש כאחד אצטדיוני המונדיאל. האצטדיון צפוי לארח את תחרויות הרוגבי והקרב חמש מודרני של אולימפיאדת טוקיו (2020). האצטדיון נבחר להיות חלק מאצטדיוני גביע העולם ברוגבי 2019.

## קישורים חיצוניים

* 

קטגוריה:טוקיו: ספורט
טוקיו
אלכסנדרינה, דוכסית מקלנבורג-שוורין

**אלכסנדרינה, דוכסית מקלנבורג-שוורין** (גרמנית **Alexandrine von Mecklenburg-Schwerin**, 24 בדצמבר 1879 - 28 בדצמבר 1952) הייתה אשתו של כריסטיאן העשירי, מלך דנמרק.

## ביוגרפיה
אלכסנדרינה נולדה בשוורין ב-24 בדצמבר 1879 לפרידריך פרנץ, שהיה מאוחר יותר הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה, בתם של מיכאיל ניקולאייביץ', הנסיך הגדול של רוסיה וצציליה, נסיכת באדן.

ב-26 באפריל 1898 התחתנה אלכסנדרינה עם כריסטיאן, נסיך הכתר הדני, ובשנת 1902 קיבלו בני הזוג את ארמון מרסילסבורג. בשנת 1906 הוכתר חמיה כפרדריק השמיני, מלך דנמרק, ולאחר מותו בשנת 1912 הוכתר בעלה ככריסטיאן העשירי, מלך דנמרק. במהלך מלחמת העולם השנייה הפגינה אלכסנדרינה את נאמנותה כלפי דנמרק, אף על פי שהייתה גרמנייה במוצאה. אלכסנדרינה תמכה בכוחות ההתנגדות לכיבוש, ועודדה את בני העם בסיורים שעשתה ברחבי הארץ יחד עם כלתה אינגריד, נסיכת שוודיה. בנוסף תמכה אלכסנדרינה בארגונים שונים שפעלו להקלת קשיי הכיבוש.

בשנת 1947 מת בעלה ובנה פרדריק התשיעי, מלך דנמרק עלה לשלטון במקומו. ב-28 בדצמבר 1952 מתה אלכסנדרינה בקופנהגן, ונטמנה בקתדרלת רוסקילדה.

## משפחתה
אלכסנדרינה התחתנה ב-26 באפריל 1898 עם כריסטיאן העשירי, מלך דנמרק, ממנו נולדו לה שני ילדים:
* פרדריק התשיעי, מלך דנמרק (1899–1972).
* קנוד, נסיך דנמרק (1900–1976).

## אילן יוחסין

## קישורים חיצוניים

* 

קטגוריה:דוכסיות גרמניות
קטגוריה:נשות מלכי דנמרק ונורווגיה
קטגוריה:ילידות 1879
קטגוריה:נפטרות ב-1952
אוטפורד

250px|ממוזער|שמאל|סמל העיר
**אוטפורד** (באנגלית: **Otford**) הוא כפר במחוז "שבעת האלונים" בעמק הנהר דארנט שבאזור קנט, אנגליה.

## היסטוריה
מקור שמו של הכפר שנוי במחלוקת וההערכה היא כי השם מורכב מהלחם הבסיסים "Ottansford" - מעבר אוטה, הקשור בשמו של אציל מקומי. הערכות אחרות טוענות כי מקור השם הוא באופה מלך מרסיה או בשם הסקסוני של הכפר-אוטנפורד.

מחקרים ארכאולוגים מצביעים על התיישבות באזור במשך כ-3,000 שנים לפחות, מאז תקופת הברזל. שרידי מבנה מן התקופה הרומית שננטש בערך במאה ה-4 לספירה התגלו בחפירות ארכאולוגיות בשנות ה-30 ונחקרו שוב בשנת 2015.

במאה ה-6 לספירה, בתקופה הסקסונית, הייתה אוטפורד חלק מהאזור האדמיניסטרטיבי של סאטון והון.
שרידים ארכאולוגיים של בית קברות אנגלו סקסוני מתקופת ימי הביניים המוקדמים, בין השנים 650–750 לספירה נמצאו במרחק של כ-2 ק"מ מהכפר. בשנת 776 נערך קרב אוטפורד שבו ניצח אופה מלך מרסיה את הסקסונים מקנט. מחקר היסטורי משנת 1797 קובע כי המנצח העניק בשנת 791 את הכפר לכנסייה של קנטרברי.

על פי ההיסטוריון הנזיר ג'ון מורצ'סטר בשנת 1016 נערך בכפר קרב של אדמונד איירונסייד מול הפולשים הוויקינגים שהובסו ונמלטו לשפי.
אוטפורט (Otefort) מוזכרת בספר יום הדין משנת 1086 ובו מצוין כי הארכיבישוף מקנטרברי החזיק ב 8 טחנות בכפר.
בשנת 1514 בנה הארכיבישוף ויליאם מוהם את ארמון אוטפורד ובשנת 1519 התארח בו המלך הנרי השמיני והתענג עליו בשהייתו. בשנת 1537 הוענק הארמון למלך על ידי הארכיבישוף תומאס קרנמר.

בתקופת ימי הביניים המאוחרים הקיף הכפר כ-9 מייל וכלל בשטחו כ-2,400 אקר של אדמות חלקן מיוערות וחלקן ביצות. בשנת 1841 כללה אוכלוסיית הכפר 798 תושבים ובשנת 1882 נפתחה בה תחנת הרכבת עם קווים ללונדון והסביבה. בשנת 1909 הופרד מאוטפורד הכפר דאנטון גרין שקודם לכן נכלל בשטחה.

## כיום
העיירה מקושרת באמצעות קו רכבת, קווי אוטובוס, וכבישים נוחים. מערכת החינוך כוללת שני בתי ספר יסודיים שאחד מהם ממשלתי והשני פרטי, ושלושה גני ילדים. ברחוב הראשי ממוקמות מספר מצומצם של חנויות, פאבים, ומסעדות בעלי אופי כפרי מקומי. ניתן להתרשם בעיירה מארמון הארכיבישוף, מעגל התנועה של אגם הברווזים, ומודל של מערכת השמש בקוטר של קילומטר.

בעיירה 4 כנסיות: אנגליקנית, מתודיסטית, אוונגליסטית, וקתולית. מוזיאון המורשת של אוטפורד מציג ממצאים ארכאולוגיים, היסטוריים ואומנותיים מן התקופה הרומית ועד ימינו שנמצאו בסביבת העיירה.

אוטפורד ממוקמת על שביל הטיולים של דרום אנגליה וקנט (North Downs Way), החוצה ומשתלבת בשביל הטיולים של עמק נהר הדרנט, וכן על שביל עולי הרגל העתיק המוליך מאזור המפשייר לקתדרלת קנטרברי. בשל כך היא מהווה בסיס יציאה ומפגש לטיולים רגליים באזור.

## קישורים חיצוניים

* Otford Village Information
* The Otford Society

קטגוריה:אנגליה: כפרים
קטגוריה:קנט: יישובים
דב מאיר אייזנשטיין

הרב **דב מאיר אייזנשטיין** (ה' בטבת ה'תרפ"ג, 24 בדצמבר 1922 - ו' בתשרי ה'תשס"ט, 5 באוקטובר 2008) היה למדן ירושלמי, חבר מערכות אוצר הפוסקים, אנציקלופדיה תלמודית ועוד.

## ביוגרפיה
נולד בירושלים, למרים וליהושע ליב אייזנשטיין, שהיה מלמד בישיבה הגדולה ותלמוד תורה מאה שערים, שוחט ובודק, שליח ציבור ובעל קורא. למד בתלמוד תורה מאה שערים, בישיבת חברון ובישיבת לומז'ה.

הרב אייזנשטיין היה חבר מערכת של אוצר הפוסקים, השתתף בכתיבת קובצי "כרם ציון" בענייני מצוות התלויות בארץ, וכחבר וראש המערכת של מכון הרב פרנק, ערך את חידושי רבו הרב איסר זלמן מלצר, ראש ישיבת עץ חיים, על סדר זרעים. הרב אייזנשטיין השתתף בכתיבתם של כרכים י"ג–כ"ז באנציקלופדיה התלמודית. במהלך שנותיו כתב אף מאמרים רבים שהתפרסמו בכתבי עת שונים, חלקם בעילום שמו. לאחר פטירתו, בשנת תשע"ב (2012), הוציאה משפחתו תחת מכון הרב פרנק את הספר "נטעי אדם", בו מקובצים מאמריו בענייני זרעים, שבת ויום־טוב, ענייני המועדים, סוגיות הש"ס, מערכת תלמודית מקיפה (שנכתבה במקורה עבור אנציקלופדיה תלמודית) ועוד, המאמרים נערכו חלקית על ידי המו"לים.

## לקריאה נוספת
* תולדות חייהם של המשתתפים בחיבור האנציקלופדיה התלמודית שהלכו לעולמם. בתוך: כרך כ"ט של אנציקלופדיה תלמודית, חשוון תשע"א.
* **חיי אדם**, בסוף הספר "נטעי אדם" שנערך מכתביו (עמ' תיג-תכד), ירושלים, תשע"ב.

## קישורים חיצוניים
* 

קטגוריה:ירושלים: רבנים
קטגוריה:בוגרי ישיבת עץ חיים
קטגוריה:בוגרי ישיבת לומז'ה-פתח תקווה
קטגוריה:עורכי האנציקלופדיה התלמודית
קטגוריה:מחברי ספרות תורנית
קטגוריה:ישראלים שנולדו ב-1922
קטגוריה:ישראלים שנפטרו ב-2008
קטגוריה:בוגרי הישיבה הגדולה ותלמוד תורה מאה שערים
קטגוריה:יהודים הקבורים בהר המנוחות
אהרון טרופ

הרב **אהרון טרופ** הוא ראש הישיבה התיכונית בני צבי בבית אל לשעבר. כיום עוסק בהפצת יהדות בארגון להפצת יהדות שהקים בחיפה.

## ביוגרפיה

למד בישיבת נתיב מאיר ולאחר מכן בישיבת מרכז הרב למעלה מעשר שנים. שימש ר"מ ומחנך במדרשית נעם בפרדס חנה ורב קהילה באנטוורפן.

בשנת 1999 מונה לראש הישיבה התיכונית בני צבי, שהוקמה שנתיים קודם לכן ונקראת על שם הרב צבי יהודה הכהן קוק. הישיבה מונה כ-250 תלמידים. הוא נמנה עם רבני תנועת קוממיות. בשנת 2018 התפטר כדי לעסוק בהפצת יהדות.

נשוי ואב לשמונה. מתגורר ביישוב בית אל.

הרב טרופ הוא נכדו של הרב ראובן טרופ ונינו של הרב נפתלי טרופ.

## עמדותיו

הרב טרופ הוא אחד מרבני הזרם החרדי לאומי המעדיפים ישיבות תיכוניות עם מינימום לימודי חול ומקסימום לימודי קודש. והתכתב על כך רבות עם ראשי ישיבות קטנות.

בשנת 2005 פורסם בעיתון בשבע ריאיון שערך עם הרב אברהם שפירא ובו קרא הרב שפירא לסירוב פקודה לפינוי יישובים בגוש קטיף וצפון השומרון. בגיליון ראש השנה תשע"ז בעיתון בשבע הכריז העיתון שזהו הסקופ הגדול ביותר של העיתון מיום הקמתו. הרב טרופ פרסם מאמרים נוספים בשבח סירוב פקודה בעיקר על גבי גליונות העיתון בשבע, אתר ערוץ 7 וירחוני תנועת קוממיות.

הוא מאמין במאבק פעיל למען עצירת פינוי יהודים בארץ ישראל ובפרט בשטחי יהודה ושומרון. מנגד מתנגד להפגנות וסובר כי הן אינן מועילות והן "בזבוז אנרגיה".

## קישורים חיצוניים
* עשרה שיעורים ומאמרים, באתר ישיבה
* רויטל שנור, הכל מתחיל במשפחה-מחקר שערך הרב אהרון טרופ שופך מים קרים על הסיפור הלוהט של מגפת ההתחלנות בנוער הדת, ראיון בגיליון השבוע, עיתון בשבע, 17 ביולי 2003
* אהרון טרופ, "גירוש יהודים זו עבירה" - בגיליון השבוע, טור דעה בעיתון בשבע, 15 באוקטובר 2004
* 
* 
* אהרון טרופ, בעיקר עניין של רצון - דעות, טור דעה בעיתון בשבע, 17 בדצמבר 2009
* אהרון טרופ, ממשיכי הדרך הנאמנה - דעות, טור דעה בעיתון בשבע, 22 באפריל 2010
* 
* 

## הערות שוליים

קטגוריה:בוגרי ישיבת נתיב מאיר
קטגוריה:בוגרי ישיבת מרכז הרב
קטגוריה:ראשי ישיבות תיכוניות
קטגוריה:רבני הציונות הדתית בישראל
קטגוריה:תלמידי הרב אברהם אלקנה שפירא
קטגוריה:אנשי חינוך ישראלים
קטגוריה:בית אל: רבנים
אהרון טרופ
קטגוריה:אנטוורפן: רבנים
קטגוריה:סגל מדרשית נעם
שובל (סוג)

**שובל** (שם מדעי: *Syrmaticus*) הוא סוג של עוף קרקעי ממשפחת הפסיוניים לו זנב ארוך מאוד.

השובל הוא קרובו של הפסיון המצוי והוא חי ביערות וסבכים הרריים במזרח אסיה ובעיקר בסין. השובל הוא עוף צבעוני בעל זנב ארוך בצבעי כחול, אדום או זהוב. על עיניו ישנם פסים שחורים וסימנים שחורים ישנם גם על הצד החיצוני של כנפיו. הנקבות לעומת הזכרים מוסוות או בעלות נוצות צהובות וזנבם קצר בהרבה. עופות אלה חיים על הקרקע והם מסורבלים ואיטיי מעוף.

עקב נוצותיו המהודרות, השובל הפך למטרה מועדפת על ציידים וכיום חלק מהמינים נעשו נדירים עקב הציד והפגיעה באזור חיותם.

## מינים
* שובל אליוט (*Syrmaticus ellioti*)
* שובל הום (*Syrmaticus humiae*)
* שובל מיקדו (*Syrmaticus mikado*)
* שובל קופר (*Syrmaticus soemmerringii*)
* שובל מלכותי (*Syrmaticus reevesii*)

## קישורים חיצוניים

קטגוריה:בעלי חיים שתוארו ב-1832
קטגוריה:פסיונים
קטגוריה:טקסונים שתוארו בידי יוהאן גאורג ווגלר
כמעט מלאכים – דמויות

**כמעט מלאכים – דמויות** מפרט את הדמויות המרכזיות והמשניות מתוך הסדרה הארגנטינאית "כמעט מלאכים", ששודרה בין השנים 2007–2010. הסדרה, שנוצרה על ידי כריס מורנה, זכתה להצלחה רבה באמריקה הלטינית ובישראל, ועסקה  של נערים ונערות יתומים, במסעם לגילוי  עצמי, אהבה, חברות וייעוד רוחני. בערך זה מוצגות הדמויות לפי סדר כרונולוגי ו/או לפי עונות, תוך פירוט על רקען הביוגרפי, הקשרים המשפחתיים, העלילות המרכזיות בהן לקחו חלק, והתפתחותן לאורך הסדרה. ולגילאים 9 ולמבגרים

## מבוגרים
[ממוזער|השחקנית [אמיליה אטיאס, שגילמה את סיילו ופס. דמותה של סיילו מהווה את העוגן הרוחני של הסדרה והקשר הישיר לאאודמון.]]
[ממוזער|[חוליה קאלבו, שביצעה מעברים חדים בין הנבלת חוסטינה לבין בת דודתה הטובה פליסיטס, וכן גילמה את הדמות העתידנית עלמה]]
[ממוזער|[בנחמין רוחאס, כוכב "המורדים" שהגיע להופעת אורח ממושכת כקצ'ו, דמות משנות ה-60 שהוסיפה גוון קומי ונוסטלגי לעונה השלישית]]

## נערים
[ממוזער|חברי להקת ה"[טין אנג'לס" (מימין לשמאל: ניקולאס ריירה, אאוחניה סוארס, חואן פדרו לנסאני, לאלי אספוסיטו וגסטון דלמאו). הלהקה, שהוקמה בתוך העלילה, הפכה לתופעה בינלאומית מצליחה במציאות.]]
[ממוזער|[לאלי אספוסיטו, השחקנית שהפכה מהדמות מר לכוכבת הפופ הגדולה ביותר שיצאה מהסדרה, כשהיא משלבת בדמותה את יכולות המשחק והשירה שלה]]
[ממוזער|[אגוסטין סיירה, מהשחקנים הבודדים שגילמו דמות אחת (נצ'ו) לאורך כל ארבע העונות, תוך שהוא מגלם גם את בנו מהעתיד, נרדיטו, בשינוי פיזי מוחלט]]

## ילדים

## ביאורים

## הערות שוליים

קטגוריה:רשימות של דמויות טלוויזיוניות
טרגופן

**טרגופן** (שם מדעי: *Tragopan*) הוא סוג של דמוי תרנגול ממשפחת הפסיוניים החי ביערות הרריים בדרום אסיה ובעיקר בהרי ההימלאיה.

לטרגופן ישנו גוף אדום או כתום בעל עיטורים לבנים, זנבות שחורים קצרים ועור פנים כחול בעל עיצובים מרשימים המגיעים עד לצוואר. מאחורי ראשו ישנם ציצות עורף לבניות ושחורות.

הטרגופן חי באזורים הרריים בין סבכים ויערות והוא מצוי רוב זמנו על הקרקע ומעופף לעיתים רחוקות. הוא אוכל-כול וניזון מיצורים קטנים וממגוון מזונות מהצומח.

## מינים
* Tragopan melanocephalus
* טרגופן פניני (Tragopan satyra)
* טרגופן טמינק (Tragopan temminckii)
* Tragopan blythii
* Tragopan caboti

## קישורים חיצוניים

ימין|ממוזער|איור של ראשי מיני הטרגופן

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי ז'ורז' קיווייה
קטגוריה:פסיונים
740-749 לפנה"ס

**שימו לב: ערך זה מכיל אירועים מן השנים 749 – 740 לפנה"ס**

## אירועים ומגמות
* 26 בפברואר 747 לפנה"ס – נבונציר מתמנה למלך בבל.
* 747 לפנה"ס – מלס מתמנה למלך לידיה.
*747 לפנה"ס – זכריהו מלך ישראל נרצח על ידי שלום בן יבש ושושלת בית יהוא מסתיימת.
* 745 לפנה"ס – תגלת פלאסר השלישי תופס את השלטון באשור לאחר מרד בעיר הבירה כלח.
* 745 לפנה"ס – מותו האגדי של טיטוס טאטיוס מלך הסבינים (שלט במשותף עם רומולוס).
* 740 לפנה"ס – תגלת-פלאסר השלישי כובש את העיר ארפד שבסוריה של ימינו לאחר שנתיים של מצור על העיר.
* 740 לפנה"ס – אחז מתמנה למלך יהודה לאחר מות אביו, יותם מלך יהודה.

## אנשים משמעותיים
* רומולוס ורמוס
* תגלת-פלאסר השלישי
* יותם מלך יהודה

## קישורים חיצוניים

*
קטגוריה:המאה ה-8 לפנה"ס לפי שנים